
Grozījumi Ministru kabineta 2001. gada 10. aprīļa noteikumos Nr. 162 "Autoceļu aizsargjoslu noteikšanas metodika"
Izdoti saskaņā ar Aizsargjoslu likuma 59.panta pirmo daļu
· Izdarīt Ministru kabineta 2001. gada 10. aprīļa noteikumos Nr. 162 "Autoceļu aizsargjoslu noteikšanas metodika" (Latvijas Vēstnesis, 2001, 60. nr.) šādus grozījumus:
· 1. Izteikt 4. punktu šādā redakcijā:
· "4. Autoceļa aizsargjoslu, ieskaitot sarkanās līnijas, pašvaldību autoceļiem un ielām, kā arī valsts autoceļiem pilsētās un ciemos, nosaka tā pašvaldība, kuras teritorijā atrodas attiecīgais autoceļš vai iela."
· 2. Papildināt ar 4.1 punktu šādā redakcijā:
· "4.1 Autoceļu un ielu aizsargjoslu, ieskaitot sarkano līniju, platumu izmaiņas pašvaldība, kuras teritorijā atrodas attiecīgais vai plānotais autoceļš vai iela, jāsaskaņo:
· 4.11. valsts autoceļiem ar VSIA “Latvijas Valsts ceļi”;
· 4.12. pārējiem autoceļiem vai ielām ar konkrētā autoceļa vai ielas īpašnieku."
· 3. Papildināt ar 4.2 punktu šādā redakcijā:
· "4.2 Autoceļa aizsargjoslu lauku apvidos jeb ārpus pilsētām vai ciemiem nosaka Aizsargjoslu likuma 13. panta otrās daļas 2. punktā noteiktajā platumā."
· 4. Papildināt ar 4.3 punktu šādā redakcijā:
· "4.3 Autoceļu aizsargjoslas pilsētu ielām un autoceļiem pilsētās vai ciemos, ieskaitot autoceļus, kam ir piešķirts nosaukums “iela”,  nosaka kā sarkanās līnijas."
· 5. Papildināt ar 4.4 punktu šādā redakcijā:
· "4.4 Paplašinot pilsētas vai ciema robežas vai izveidojot jaunu pilsētu vai ciemu, valsts autoceļiem, ieskaitot autoceļus, kam ir piešķirts nosaukums “iela”, aizsargjoslu, ieskaitot sarkano līniju, nosaka tādā platumā, kas nav mazāks nekā noteikts Aizsargjoslu likuma 13. panta otrās daļas 2. punktā."
· 6. Izteikt 5. punktu šādā redakcijā:
· "5. Autoceļa aizsargjosla lauku apvidos jeb ārpus pilsētām un ciemiem dabā netiek iezīmēta. Par atskaites punktu autoceļa aizsargjoslas noteikšanai izmanto autoceļa ass līniju."
· 7. Svītrot 6. punktu.
· 8. Izteikt 7. punktu šādā redakcijā:
· "7. Autoceļa aizsargjoslu pilsētās un ciemos likumos noteiktajā kārtībā pašvaldības teritorijas plānojumā attēlo kā sarkanās līnijas."
· 9. Izteikt 9. punktu šādā redakcijā:
· "9. Autoceļu aizsargjoslu stāvokli un likumā noteikto prasību ievērošanu savas kompetences ietvaros kontrolē:
· 9.1. valsts autoceļiem – VSIA “Latvijas Valsts ceļi”;
· 9.2. pārējiem autoceļiem un ielām – pašvaldība, kuras teritorijā atrodas attiecīgais autoceļš vai iela."
· 10. Papildināt ar 13. punktu šādā redakcijā:
· "13. Uz šo noteikumu spēkā stāšanās brīdi izstrādes procesā esošos plānošanas dokumentus turpina izstrādāt, ievērojot šajos noteikumos noteikto aizsargjoslu, tostarp sarkano līniju, noteikšanas metodiku."

